Diari Oficial de la Generalitat Valenciana


Sumari del DOGV 7851, del 16-08-2016 (2016/6612)

ACORD de 4 d'agost de 2016, del Consell, pel qual s'autoritza l'aprovació de dos expedients de rescabalament i la imputació de la despesa amb càrrec al pressupost de la Generalitat de 2016, de les obligacions contretes a favor de les empreses Sociedad Estatal de Correos y Telégrafos, SA, i Eulen Seguridad, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7851

Data del DOGV
:   16-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6612


Data del document
:   04-08-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Acord

Descriptors 

:   * Conselleria de Transparència, Responsabilitat Social, Participació i Cooperació

ACORD de 4 d'agost de 2016, del Consell, pel qual s'autoritza l'aprovació de dos expedients de rescabalament i la imputació de la despesa amb càrrec al pressupost de la Generalitat de 2016, de les obligacions contretes a favor de les empreses Sociedad Estatal de Correos y Telégrafos, SA, i Eulen Seguridad, SA. [2016/6612]  
La Conselleria de Transparència, Responsabilitat Social, Participació i Cooperació ha tramitat els expedients de rescabalament que consten en l'annex per obligacions contretes en els exercicis 2015 i 2016. Aquests expedients porten causa de la necessitat d'atendre el compliment de les obligacions econòmiques de la Generalitat, en haver rebut satisfactòriament determinats serveis prestats.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Transparència, Responsabilitat Social, Participació i Cooperació, sotmetre a la amb l'autorització prèvia del Consell l'aprovació dels expedients de rescabalament tramitats per l'esmentada conselleria.  
Igualment, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades del dit expedient requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
  
En conseqüència, a proposta del conseller de Transparència, Responsabilitat Social, Participació i Cooperació, el Consell en la reunió de 4 d'agost de 2016  
  
  
ACORDA  
  
Primer  
Autoritzar l'aprovació dels expedients de rescabalament que figuren en l'annex, per un import total de 17.480,44 - (dèsset mil quatre-cents vuitanta euros amb quaranta-quatre cèntims), IVA inclòs.  
  
  
Segon  
Autoritzar la imputació al pressupost corrent de les obligacions contretes durant els exercicis 2015 i 2016 amb les esmentades empreses.  
  
València, 4 d'agost de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Import  
Rescabalament a favor de l'empresa Sociedad Estatal de Correos y Telégrafos, SA, pels serveis postals per a la Conselleria de transparència, Responsabilitat Social, Participació i Cooperació, en el període que comprèn del 13 de setembre de 2015 fins al 31 de març de 2016. 11.100,43 -  
Rescabalament a favor de l'empresa Eulen Seguridad, SA, pel servei de vigilància i seguretat de les dependències de l'edifici PROP d'Orihuela siti al c/ López Pozas, s/n, pel període que comprèn de l'1 d'agost de 2015 al 29 de febrer de 2016. 6.380,01 -